RH/1505-1/2023

**Tárgy: Tájékoztató I. éveseknek a 2023/2024. tanévi kollégiumi jelentkezésről**

Tisztelt Hallgatók!

Ezúton tájékoztatom Önöket, hogy a 2023/2024. tanévre vonatkozó kollégiumi jelentkezés elektronikus úton, a Neptun egységes tanulmányi rendszer kérvénykezelő felületén történik az alábbi időszakban:

**2023. augusztus 1. napjától 2023. augusztus 10. napján 23.59 óráig**

A „Kollégiumi jelentkezési lap elsőéves hallgatók részére 2023/24/1” kérvény 2023. augusztus 1-jétől elérhető a Neptun rendszerbe történt belépést követően az Ügyintézés/Kérvények menüpontban. A kérelmet a Neptun rendszerben lehet kitölteni, valamint a szükséges csatolmányokat is ott kell feltölteni. Felhívom figyelmüket arra, hogy a kollégiumi jelentkezésüket csak a megadott időszakban tudják benyújtani.

Tájékoztatom Önöket, hogy a2023/2024. tanévre a következő kollégiumokba van lehetőségük jelentkezni:

**Budapest képzési helyen:**

* Bethlen Gábor Kollégium – 220 fő hallgatói férőhely, csak KRE-BTK hallgatók jelentkezhetnek,
* Bocskai István Kollégium – 50 fő hallgatói férőhely, elsősorban KRE-ÁJK hallgatók jelentkezését várják.
* Óbudai Diákhotel – 339 fő hallgatói férőhely, minden Kar hallgatója jelentkezhet.

**Kecskemét képzési helyen:**

* Kecskeméti Korall Kollégium – 40 fő hallgatói férőhely.

**Nagykőrös képzési helyen:**

* Nagykőrösi Kollégium – 80 fő hallgatói férőhely.

Tájékoztatom Önöket, hogy a 2023/2024. tanévi kollégiumi jelentkezés során is lehetőségük van arra, hogy két kollégiumot jelöljenek meg.

**A kollégiumi jelentkezések elbírálásáról 2023. augusztus 25-én kapnak értesítést.**

A KRE-n kollégiumi elhelyezést kérelmező hallgatók esetén a kollégiumi jelentkezéssel egyidőben történik a 2023/2024. tanév 1. (őszi) félévi szociális helyzet felmérése is, így kérem, különös figyelmet fordítsanak a szociális helyzetet igazoló dokumentumok beszerzésére és a Neptunba történő feltöltésére. A szociális helyzet megállapítására és az azt igazoló dokumentumokkal, valamint azok benyújtásával kapcsolatos részletes információkat a KRE Szervezeti és Működési Szabályzat III. Hallgatói Követelményrendszer III.4. Kollégiumi Szabályzat (a továbbiakban: KRE Kollégiumi Szabályzat) 3. számú Függeléke tartalmazza.

Az I. évre felvettek esetén tanulmányi eredményként a felvételi pontszám (átszámítással max. 7,00 pontig) kerül figyelembevételre, míg a közösségi munka (pl. Magyarországi Református Egyház Szeretetszolgálat tevékenységében, illetve egyházi közösségi tevékenységben való részvétel) igazolás alapján. A felvételi pontszám átszámítási táblázata a honlapon a <https://portal.kre.hu/index.php/szolgaltatasaink/kollegiumok.html> oldalon érhető el.

A kollégiumi kérvényt benyújtó I. éves hallgatók esetén a 2023/2024. tanév 1. (őszi) félévre vonatkozóan a 2023. szeptember folyamán benyújtandó rendszeres szociális ösztöndíj iránti kérelmek esetén

* már külön nem kell benyújtani a szociális helyzetet igazoló dokumentumokat,
* a kollégiumi kérvény bírálata során megállapított szociális helyzet alapján történik a pontszámítás, újabb dokumentumok nem fogadhatók el.

Az I. éves hallgatók 2023/2024. tanévi kollégiumi jelentkezésről szóló jelen tájékoztatója, a felvételi pontszám átszámítási táblázata, a szociális helyzet kategóriái, a KRE Kollégiumi Szabályzat 3. számú Függeléke, a csatolandó hozzájáruló nyilatkozatok a <https://portal.kre.hu/index.php/szolgaltatasaink/kollegiumok.html> oldalon érhetők el:

* A felvételi pontszám átszámítási táblázata
* [A szociális helyzet kategóriái](https://portal.kre.hu/images/kollegiumok/KRE_A_szocialis_helyzet_hallgatoi_kategoriai_20220711.pdf)
* KRE Kollégiumi Szabályzat 3. számú Függeléke
* Nyilatkozat önfenntartásról
* [Hozzájáruló nyilatkozat különleges személyes adatok kezeléséhez](https://portal.kre.hu/images/kollegiumok/KRE_Hozzajarulo_nyilatkozat_kulonleges_szemelyes_adatok_kezelesehez_kigeszitett_vegleges_20220711.docx)
* [Hozzájáruló nyilatkozat kiskorú érintett különleges személyes adatainak kezeléséhez](https://portal.kre.hu/images/kollegiumok/KRE_Hozzajarulo_nyilatkozat_KISKORU_erintett_szemelyes_kulonleges_adatainak_kezelesehez_kiegeszitett_vegleges_20220711.docx)

A kollégiumi jelentkezés során benyújtott dokumentumok feldolgozása során tapasztalt hiányok esetén a kollégiumi jelentkezési kérelmet hiánypótlásra küldik vissza, a kollégiumi felvételi eljárásban hiánypótlásra rendelkezésre álló idő 8 nap.

**Kollégiumi díjak a 2023/2024. tanévben:**

A KRE kollégiumainak komfortfokozat szerinti besorolása és a komfortfokozathoz kapcsolódóan a hatályos jogszabályi előírások alapján megállapított kollégiumi díjak a 2023/2024. tanévben nem változnak, azokat részletesen a KRE Kollégiumi Szabályzat 7. számú Függeléke tartalmazza.

1. **A kollégiumi díjak Budapest képzési helyen:**

* Bethlen Gábor Kollégiumban az állami ösztöndíjas hallgatók részére: 9.320 Ft/fő/hónap.
* Bocskai István Kollégiumban állami ösztöndíjas hallgatók részére: 9.320 Ft/fő/hónap.
* Óbudai Diákhotelben állami ösztöndíjas hallgatók részére: 11.650 Ft/fő/hónap.

Önköltséges hallgatók részére (minden kollégiumban): 21.500 Ft/hónap.

1. **A kollégiumi díjak Kecskemét képzési helyen a Kecskeméti Korall Kollégiumban:**

* állami ösztöndíjas hallgatók részére: 17.000 Ft/fő/hónap,
* önköltséges hallgatók részére: 21.500 Ft/hónap.

1. **A kollégiumi díjak Nagykőrös képzési helyen a Nagykőrösi Kollégiumban:**

* állami ösztöndíjas hallgatók részére: 9.320 Ft/fő/hónap.
* önköltséges hallgatók részére: 21.500 Ft/hónap.

A kollégiumi díj befizetésére minden kollégium esetén, a kollégiumi díjtételek minden hónapban – a Neptun rendszerben történő kiírását követően – az adott hónap 15. napjáig kizárólag a Neptunban van lehetőség. Figyelem! A kollégiumi díj késedelmes befizetése esetén a KRE Szervezeti és Működési Szabályzat III. Hallgatói Követelményrendszer III.2. Hallgatói Térítési és Juttatási Szabályzat Szolgáltatási díjtáblázatában a 2023/2024. tanévre vonatkozóan megállapított késedelmi díj kerül kiírásra.

**Kollégiumok elérhetősége:**

A kollégiummal kapcsolatos kérdéseiket feltehetik az alábbi levelezési címeken az adott kollégiumra vonatkozóan:

**Budapest képzési helyen:**

* Bethlen Gábor Kollégium – [bethlen.koll@kre.hu](mailto:bethlen.koll@kre.hu)
* Bocskai István Kollégium – [bocskai.koll@kre.hu](mailto:bocskai.koll@kre.hu)
* Óbudai Diákhotel – [obudai.koll@kre.hu](mailto:obudai.koll@kre.hu)

**Kecskemét képzési helyen:**

* Kecskeméti Korall Kollégium – [kecskemet.koll@kre.hu](mailto:kecskemet.koll@kre.hu)

**Nagykőrös képzési helyen:**

* Nagykőrösi Kollégium – [pk.kollegium@kre.hu](mailto:kollegium.tfk@kre.hu)

**A KRE szakkollégiumaiban történő kollégiumi elhelyezés:**

**A Benda Kálmán Bölcsészet- és Társadalomtudományi Szakkollégium jelentkezési határideje és a jelentkezés módja a fentiektől eltér, melyekről az alábbi linkeken tájékozódhatnak:**

<https://btk.kre.hu/index.php/2015-10-20-12-46-08/2015-10-20-12-47-06/bkbtsz.html#s6>

**A KRE Hittudományi Kar teológia osztatlan képzésben részt vevő hallgatóinak kollégiumi elhelyezése:**

A 2022/2023. tanévtől, így **a 2023/2024. tanévben a KRE Hittudományi Kar (a továbbiakban: KRE-HTK) teológia osztatlan képzésben részt vevő hallgatóinak kollégiumi elhelyezésére a megújult, Dunamelléki Református Egyházkerület Ráday Felsőoktatási Diákotthona szolgál.** A Ráday Felsőoktatási Diákotthon a nappali munkarendű, hitéleti szakon tanuló, egyházi hivatásra készülő hallgatók együtt élő közössége. **A KRE-HTK teológia osztatlan képzésben részt vevő hallgatóknak a „kollégiumi” bentlakás a hivatásra készülés érdekében kötelező,** a nappali munkarendű hittanár-nevelőtanár osztatlan képzésben részt vevő hallgatók számára ajánlott a diákotthonban történő bentlakás. **A** **Ráday Felsőoktatási Diákotthonba történő jelentkezéshez a regisztrálást már előzetesen meg kellett tenni.** A diákotthonban a lakhatás díja: 17.000 Ft/hó/fő. A diákotthon elérhetősége: [rfd@raday28.hu](mailto:rfd@raday28.hu).

Budapest, 2023. július 31.

Üdvözlettel:

Prof. Dr. Szuchy Róbert s.k.

oktatási rektorhelyettes